भोपाल । मध्यप्रदेश में इस बार चुनाव बहुत ही रोचक होने वाले है। क्योंकि मप्र के राजनीति में दशकों से भाजपा एवं कांग्रेस ही चुनावी दंगल में आमने सामने रही हैं, लेकिन इस बार बसपा, सपा, जीजीपी, आप और सपाक्स जैसी पार्टियों की मौजूदगी से मुकाबला दिलचस्प होने की उम्मीद है। प्रदेश में इससाल के अंत में विधानसभा चुनाव होने हैं। कांग्रेस जहां प्रदेश में अपना पहले वाला रुतबा हासिल कर, भाजपा से सत्ता छीनने के लिए प्रयासरत है। वहीं भाजपा अपना गढ़ बचाए रखने की कोशिश में है। कांग्रेस ने अपने वरिष्ठ नेता कमलनाथ को प्रदेश का मुखिया बनाया है। वहीं भाजपा ने चुनावी साल को देखते हुए अपना प्रदेश अध्यक्ष बदलते हुए जबलपुर से लोकसभा सांसद और संगठन के महारथी राकेश सिंह को प्रदेश की कमान सौंपी है।